Ըստ Գ.Բաղդասարյանի, այս երգը եւս մրցութային առաջարկների մեջ կա. «Բայց մենք բոլոր առաջարկներին ըստ կարգի պետք է գնահատական տանք, եւ լավագույնը կարող է լինել նաեւ «Էրեբունի-Երեւանը»։ Օրհներգի առաջարկները, երեկվա դրությամբ, 22-ն են։ Չի բացառվում, որ այսօր շատ առաջարկներ լինեն. «Մեր սովորության համաձայն, հիմնականում վերջին օրն են ներկայացնում։ Կանոնակարգի համաձայն, փաթեթը պետք է բովանդակի ե՛ւ խոսքերը, ե՛ւ նոտագրված տեքստը, ե՛ւ ձայնագրությունը։ Այն փաթեթը, ուր դրանցից որեւէ մեկը պակաս է եղել, բաց վիճակում թողել եմ, որովհետեւ եղել են կոմպոզիտորներ, որ ներկայացրել են միայն բանաստեղծությունը, եղել են բանաստեղծներ, որ ներկայացրել միայն տեքստը»,- պատմում է Գ.Բաղդասարյանը։